COM7 วิ่งต่อ 4% โบรกฯชี้กำไรไตรมาส 4/61 นิวไฮ 241 ลบ. รับอานิสงส์ยอดขายสินค้า Apple
COM7 วิ่งต่อ 4% โบรกฯชี้กำไรไตรมาส 4/61 นิวไฮ 241 ลบ. รับอานิสงส์ยอดขายสินค้า Apple โดย ณ เวลา 10.30 น. อยู่ที่ระดับ 15 บาท บวก 0.60 บาท หรือ 4.17% สูงสุดที่ระดับ 15.10 บาท ต่ำสุดที่ระดับ 14.50 บาท ด้วยมูลค่าการซื้อขาย 77.03 ล้านบาท
28 ม.ค. 2562

ผู้สื่อข่าวรายงานว่า ราคาหุ้น บริษัท คอมเซเว่น จำกัด (มหาชน) หรือ COM7 ณ เวลา 10.30 น. อยู่ที่ระดับ 15 บาท บวก 0.60 บาท หรือ 4.17% สูงสุดที่ระดับ 15.10 บาท ต่ำสุดที่ระดับ 14.50 บาท ด้วยมูลค่าการซื้อขาย 77.03 ล้านบาท

ด้าน บล.เคจีไอ (ประเทศไทย) ระบุในบทวิเคราะห์ คาดว่ากำไรสุทธิของ COM7 จะทำสถิติสูงสุดใหม่ที่ 241 ล้านบาทในไตรมาส 4/61 เพิ่มขึ้น13.3% จากปีก่อน และ 2.2% จากไตรมาสก่อน โดยสาเหตุสำคัญจะมาจากรายได้ที่เติบโตอย่างรวดเร็ว
ทั้งนี้รายได้ที่เพิ่มขึ้นจากปีก่อนจะมาจากรายได้ค่าบริการที่สูงขึ้นในขณะที่รายได้ที่เพิ่มขึ้นจากไตรมาสก่อนน่าจะมาจากการเปิดตัวสินค้าใหม่ของ Apple ซึ่งมองว่าผลกระทบจากการปรับประมาณการคำสั่งซื้อของ Apple ที่เกิดกับราคาหุ้น COM7 นั้นแรงเกินไป
สำหรับในปี 2562 คาดว่า COM7 จะได้อานิสงส์จากการขยายเครือข่ายสาขา ราคาปิดล่าสุดคิดเป็น 2562F PER ที่ต่ำเพียงแค่ 17.1 เท่า เท่ากับค่าเฉลี่ยในอดีต -1.5 S.D. ทั้งนี้ยังคงคำแนะนำซื้อ และคงราคาเป้าหมายปี 2562 ไว้ที่ 26 บาท